Blue Mountain Peak

Da Blue Mountain Peak is mid 2256 m da hechste Beag vo Jamaika. Er gheat zua uma 50 km longe Gebiagskettn vo de Blue Mountains, de noch de blaun Dunstschleia benennt san, de in de Moagnstundn iare Gipfe zian. Se liegt im Ostn vo da Insl, nohe vo da Haptstod Kingston. Rund um an Blue Mountain Peak eastreckt se da Blue Mountains-John Crow National Park. De Gebiagsregion is berihmt fia ian Kafää, der weng des kuihlan, rengreichn Klimas bsondas guat woxt.